**PROJEKTO “VANDENS TIEKIMO IR NUOTEKŲ TVARKYMO INFRASTRUKTŪROS PLĖTRA IR REKONSTRAVIMAS JONIŠKIO RAJONO SAVIVALDYBĖJE (II ETAPAS)”**

**VIEŠINIMO PRANEŠIMAS**

**Pagrindinės UAB „Joniškio vandenys“ veiklos sritys: geriamo vandens tiekimas ir nuotekų valymas, paviršinių nuotekų tvarkymas. Bendrovė aprūpina geriamu vandeniu Joniškio ir Žagarės miestus bei 31 gyvenvietę. Vartotojams ir abonentams tiekiamas tik požeminis vanduo iš giluminių gręžinių. Bendrovė surenka ir išvalo Joniškio ir Žagarės miestų bei 14 gyvenviečių buitines nuotekas.**

**Vandentvarkos gerovės tikslų vedini UAB „Joniškio vandenys“ 2019 m. rugpjūčio 6 d. pasirašė finansavimo ir administravimo sutartį dėl projekto „Vandens tiekimo ir nuotekų tvarkymo infrastruktūros plėtra ir rekonstravimas Joniškio rajono savivaldybėje (II etapas)“ Nr*.* 05.3.2-APVA-R-014-61-0010 įgyvendinimo. Finansavimas skirtas pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 įgyvendinimo priemonę „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“.**

**Projekto tikslas – suteikti galimybes Joniškio miesto gyventojams prisijungti prie centralizuotų vandens tiekimo ir nuotekų tvarkymo sistemos bei gauti kokybiškas vandens tiekimo ir nuotekų tvarkymo paslaugas Joniškio mieste ir rajone.**

**Projekto tinkamų finansuoti išlaidų suma siekia 394 090,52 Eur. Europos Sąjungos struktūrinių fondų (Sanglaudos fondo) lėšos sudaro 197 045,26 Eur. Projekto vykdytojas – UAB „Joniškio vandenys“. Projekto partneris - Joniškio savivaldybė.**

**Projektas inicijuotas siekiant spręsti šias problemas: dalis Joniškio miesto gyventojų neturėjo galimybės prisijungti prie centralizuotos vandens tiekimo ir nuotekų tvarkymo sistemos ir gauti viešai teikiamas kokybiškas paslaugas. Gyventojai savarankiškai sprendė geriamojo vandens tiekimą ir nuotekų tvarkymą: naudojo šachtinių šulinių vandenį, kuris dažnais atvejais yra nesaugus vartoti, nes yra užterštas nitratų, nitritų ar bakterijų. Dalis Joniškio mieste esančios nuotekų tinklų sistemos buvo pasenusi, susidėvėjusi, todėl buvo nebetinkama eksploatuoti. Apibendrintai sprendžiamą problemą galima įvardinti kaip: kokybiškų vandens tiekimo ir nuotekų tvarkymo paslaugų Joniškio mieste trūkumas dėl esamos infrastruktūros netinkamumo ar jos nebuvimo. Įgyvendinant projektą siekiama sudaryti sąlygas gyvenamosios aplinkos kokybei gerinti – padidėjus vandens tiekimo ir nuotekų tvarkymo paslaugų patikimumui ir kokybei yra užtikrinamas ilgalaikis teigiamas poveikis žmonių sveikatai, mažėja išlaidos aplinkosauginėms priemonėms, sveikatos apsaugai, gerėja rajono įvaizdis ir ekologinė būklė.**

**Įvertinus esamą situaciją, projekto metu vykdytos šios veiklos:**

1. **Teikiamų paslaugų kokybės ir prieinamumo didinimas nutiesiant nuotekų ir vandentiekio tinklus Joniškio mieste:**
* **Vandens tiekimo tinklų tiesimas Joniškio mieste (Žagarės g., Alyvų a., Gėlių tak., Spaudos g.).**
* **Nuotekų tinklų tiesimas Joniškio mieste (Žagarės g., Alyvų a.).**
1. **Teikiamų paslaugų kokybės ir prieinamumo didinimas rekonstruojant nuotekų tinklus Joniškio mieste:**
* **Nuotekų tinklų rekonstrukcija Joniškio mieste (Sandėlių g. ir Žemaičių g.).**
1. **Teikiamų paslaugų kokybės didinimas inventorizuojant vandentiekio ir nuotekų tinklus Joniškio mieste ir rajone:**
* **Esamų vandentiekio ir nuotekų tinklų inventorizacija (atliekant kadastrinius šių tinklų matavimus bei teisinę registraciją) Joniškio rajono Kriukų mstl.**

**Siekiami projekto rezultatai:**

* prie vandentiekio tinklų prijungtų gyventojų skaičius – 85;
* prie nuotekų tinklų prijungtų gyventojų skaičius – 18;

**Pasiekti projekto rezultatai:**

* naujai nutiestų vandentiekio tinklų ilgis, km – 1,12;
* naujai nutiestų nuotekų tinklų ilgis, km – 0,16;
* rekonstruotų nuotekų tinklų ilgis, km – 1,046
* Inventorizuotų esamų vandentiekio ir nuotekų tinklų ilgis, km – 3,93.

**Projektui įgyvendinti buvo pasirašytos šios rangos darbų sutartys:**

* **Rangos sutartis „Vandentiekio ir nuotekų tinklų plėtra Joniškio mieste (II etapas)”, rangovas - UAB “Geovizija”;**
* **Rangos sutartis “Nuotekų tinklų rekonstravimas Joniškio mieste (II etapas)“, rangovas – UAB “SROS”;**
* **Inventorizacijos ir teisinės registracijos paslaugas teikė Kęstutis Martišauskas;**
* **Techninės priežiūros paslaugas teikė - UAB „Pro Bonus“;**
* **Projekto administravimo paslaugas teikia - UAB „Teisa“.**

**Įgyvendinant projektą siekiama sukurti tinkamas vandens tiekimo ir nuotekų tvarkymo sąlygos Joniškio miesto bei rajono gyvenviečių gyventojams. Neįgyvendinus projekto, probleminė situacija išliktų nepakitusi.**